《次韵东平赵孟益游北山寺》
宋代·陈著

潇洒一僧关，钱家古墓山。
云多迷早晚，溪阔限忙閒。
斋鼓青龙麓，渔歌白鹭湾。
欲吟吟不尽，岩溜自潺潺。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。